Α4-0310/95

Ψήφισμα σχετικά με τις τροποποιήσεις του Συμβουλίου στις τροπολογίες που κατατέθηκαν από το Κοινοβούλιο στα τμήματα: Τμήμα Ι - Ευρωπαϊκό Κοινοβούλιο και παράρτημα Διαμεσολαβητή, Τμήμα ΙΙ - Συμβούλιο, Τμήμα ΙV - Δικαστήριο, Τμήμα V -Ελεγκτικό Συνέδριο, Τμήμα VI - Οικονομική και Κοινωνική Επιτροπή και Επιτροπή των Περιφερειών, του σχεδίου γενικού προϋπολογισμού των Ευρωπαϊκών Κοινοτήτων για το οικονομικό έτος 1996

Το Ευρωπαϊκό Κοινοβούλιο,

- έχοντας υπόψη τη Συνθήκη ΕΕ,

- έχοντας υπόψη τη Διοργανική Συμφωνία της 29ης Οκτωβρίου 1993 σχετικά με τη βελτίωση της διαδικασίας του προϋπολογισμού και της δημοσιονομικής πειθαρχίας,

- έχοντας υπόψη τις τροπολογίες που εγκρίθηκαν σε πρώτη ανάγνωση και το ψήφισμά του της 26 Οκτωβρίου 1995 σχετικά με το σχέδιο γενικού προϋπολογισμού των Ευρωπαϊκών Κοινοτήτων για το οικονομικό έτος 1996 (τμήματα Ι, ΙΙ, ΙV, V, VI),

((ΣΠ της ημερομηνίας αυτής, Μέρος ΙΙ, σημείο 8 β) και παράρτημα))- έχοντας υπόψη τις αποφάσεις του Συμβουλίου της 17ης Νοεμβρίου 1995, σχετικά με το σχέδιο προϋπολογισμού όπως διαμορφώθηκε με τις τροπολογίες και τις τροποποιήσεις που επέφερε το Κοινοβούλιο σε πρώτη ανάγνωση (C4- 0500/95),

- έχοντας υπόψη τη διορθωτική επιστολή στο σχέδιο προϋπολογισμού (Τμήμα ΙΙ - Συμβούλιο) της 30ής Οκτωβρίου 1995 (C4-0510/95),

- έχοντας υπόψη την έκθεση της Επιτροπής Προϋπολογισμών (Α4-0310/95),

Α. λαμβάνοντας υπόψη ότι το το Συμβούλιο, στις 17 Νοεμβρίου 1995, με την ευκαιρία της προσχώρησης στην Ευρωπαϊκή Ένωση της Αυστρίας, της Φινλανδίας και της Σουηδίας, ενέκρινε δύο κανονισμούς σχετικά με τα ειδικά μέτρα οριστικής παύσης των καθηκόντων μόνιμων και έκτακτων υπαλλήλων των Ευρωπαϊκών Κοινοτήτων ((ΕΕ L 280 της 23.11.95, σ. 1 και 4)),

1. τονίζει ότι το Συμβούλιο συμφώνησε, σε μεγάλο βαθμό, με την πρώτη ανάγνωση του σχεδίου προϋπολογισμού που κατάρτισε το Κοινοβούλιο, κυρίως αποδεχόμενο τις τροπολογίες σχετικά με τη μερική χρήση του περιθωρίου της κατηγορίας 5 των δημοσιονομικών προοπτικών για να επιταχύνει την απόσβεση του επενδυτικού κόστους των κτηρίων των θεσμικών οργάνων, τη διοργανική συνεργασία και ορισμένες δαπάνες λειτουργίας[semigr ]

2. διαπιστώνει ότι οι τροπολογίες που επέφερε το Κοινοβούλιο στον προϋπολογισμό του δεν τροποποιήθηκαν από το Συμβούλιο[semigr ]

3. εκφράζει την έκπληξή του για το γεγονός ότι το Συμβούλιο κατέθεσε διορθωτική επιστολή για να ενσωματώσει στον προϋπολογισμό του τα στοιχεία που αντιστοιχούν στη διοργανική συνεργασία χωρίς να αιτιολογεί τις «πολύ εξαιρετικές περιστάσεις» και την περιστολή των προθεσμιών, όπως προβλέπεται από το άρθρο 14 του δημοσιονομικού κανονισμού[semigr ]

4. σημειώνει ότι οι τροπολογίες του Κοινοβουλίου σχετικά με την οριστική παύση καθηκόντων των μόνιμων και έκτακτων υπαλλήλων εξετάστηκαν από το Συμβούλιο είτε ως σχέδια τροπολογιών είτε ως προτάσεις τροποποιήσεων, ανάλογα με τα διάφορα τμήματα του προϋπολογισμού[semigr ]

5. επισημαίνει την πρόοδο που κατεγράφη στο θέμα της λειτουργίας συστήματος το οποίο καλύπτει τους βοηθούς βουλευτών, κυρίως μετά την απόφαση του Προεδρείου του της 11ης Δεκεμβρίου 1995[semigr ] κρίνει, ωστόσο, ότι η διαρκής λύση μπορεί να αναζητηθεί μόνο στον ορισμό του καθεστώτος του βοηθού βουλευτή με πρόταση που θα υποβληθεί σπό την Επιτροπή, πριν από τις 30 Μαΐου 1996[semigr ]

6. τονίζει ότι η εγγραφή πρόσθετου ποσού 37,5 εκατ. Ecu για τα μισθώματα του Κοινοβουλίου και 50 εκατ. Ecu για τα μισθώματα του Δικαστηρίου θα έχει περιορισμένο και μόνον αντίκτυπο στο συνoλικό ύψος των αναλήψεων των θεσμικών οργάνων για τις επενδύσεις τους σε ακίνητα και ότι το συνολικό ποσόν των 87, 5 εκατ. Ecu αφήνει στην κατηγορία 5 περιθώριο σύμφωνο με τις απαιτήσεις της διοργανικής συμφωνίας[semigr ]

7. υπενθυμίζει ότι, κατά την έγκριση στις 5 Απριλίου 1995 ((ΕΕ L 109 της 1.5.95, σ. 49)) των προσανατολισμών του προϋπολογισμού για το οικονομικό έτος 1996, ζητήθηκε από τα θεσμικά όργανα να καταρτίσουν " κατάλογο των διαφόρων μορφών στρατηγικής στέγασης που εφαρμόζουν επί του παρόντος»[semigr ] καλεί, ως εκ τούτου, το Δικαστήριο να αναζητήσει τις δυνατότητες προκαταβολικής εξόφλησης των χρηματικών υποχρεώσεων του που προβλέπονται έως το 1999 και να τις ανακοινώσει στην αρμόδια για τον προϋπολογισμό αρχή[semigr ]

8. κρίνει σκόπιμο να υπενθυμίσει ότι τα θεσμικά όργανα που είναι συμβαλλόμενοι στη διοργανική συμφωνία για τη βελτίωση της διαδικασίας του προϋπολογισμού και της δημοσιονομικής πειθαρχίας συμφώνησαν, επ' ευκαιρία της αναθεώρησης των δημοσιονομικών προοπτικών λόγω της διεύρυνσης, ότι, το 1996, οι δαπάνες της κατηγορίας 5 θα επανεξετασθούν προκειμένου να ληφθούν υπόψη οι χρηματοδοτικές ανάγκες για τα κτήρια των ευρωπαϊκών θεσμικών οργάνων[semigr ]

9. καλεί το Ελεγκτικό Συνέδριο να εκπονήσει ειδική έκθεση για τις δημοσιονομικές υποχρεώσεις που διέπουν το σύνολο των κτηρίων του Δκαστηρίου, προτού η αρμόδια για τον προϋπολογισμό αρχή αποφανθεί για τη χρήση των πιστώσεων που είναι εγγεγραμμένες στο κεφάλαιο 100 «προσωρινές πιστώσεις» στο πλαίσιο του άρθρου 200 «μισθώματα»[semigr ]

10. επισημαίνει ότι το οικονομικό έτος 1996 είναι ένα έτος σταθμός για την εφαρμογή της διοργανικής συνεργασίας[semigr ] οτι οι αιτήσεις μεταφοράς πιστώσεων που είναι εγγεγραμμένες στο άρθρο 100 προκειμένου να χρησιμοποιηθούν για δραστηριότητες που σχετίζονται με το θέμα αυτό, θα πρέπει να εξετασθούν υπό το φως της προόδου που έχει πράγματι σημειωθεί εκ μέρους των θεσμικών οργάνων[semigr ] ότι η εφαρμογή της εν λόγω συνεργασίας ενισχύει την αρχή του καταλογισμού των δαπανών με βάση τον προορισμό τους[semigr ]

11. σημειώνει την απουσία επαρκούς αιτιολόγησης όσον αφορά την απόρριψη της τροπολογίας για το ανθρώπινο δυναμικό του δικαστηρίου, καθώς και για τη μετατροπή των θέσεων μόνιμων υπαλλήλων σε θέσεις έκτακτων υπαλλήλων για τη διαχείριση του κτηρίου «Ardennes» και την κατάργηση των επεξηγηματικών σημειώσεων στον πίνακα προσωπικού της Επιτροπής των Περιφερειών και στον πίνακα της κοινής οργανωτικής δομής[semigr ]

12. αποφάσισε, κατά συνέπεια, να επανεγγράψει τις τροπολογίες σχετικά με το προσωπικό του Δικαστηρίου, της Επιτροπής των Περιφερειών και της κοινής οργανωτικής δομής με βάση τις πλέον πρόσφατες πληροφορίες που του παρασχέθηκαν[semigr ]

13. αναθέτει στον Πρόεδρό του να διαβιβάσει τις παρούσες δημοσιονομικές αποφάσεις στο Συμβούλιο, την Επιτροπή, καθώς και στα ενδιαφερόμενα θεσμικά και γνωμοδοτικά όργανα.